Imtella' Jannar 8, 2022 Il-Qorti Ġermaniża bagħtet ex għalliem għomru l-ħabs wara li nstab ħati li qatel raġel li ltaqa' miegħu fuq sit ta' dating online u profana l-katavru tiegħu. L-Imħallef qal li Stefan R ta' 42 sena qatel inġinier biex 'iwettaq il-fantasiji tiegħu ta' kannibaliżmu'. L-eks għalliema ġie arrestat f'Novembru, 2020, wara li nstabu xi għadam tal-vitma f'park fin-naħa ta' fuq ta' Berlin. Il-vittma kien ġie rrapportat nieqes xi ġimgħat qabel minn ommu. Iż-żewġt irġiel kienu ltaqgħu fl-appartament ta' Stefan. Qabel huwa kien daħal f'chatrooms onlajn li fihom kien qed jiġi diskuss il-kannibaliżmu. Skont l-investigaturi, il-vittma miet sigħat wara li kienu ltaqgħu u fi tfittxijiet tagħhom fl-appartament sabu serrieq u sikkina ta' biċċier. Fil-ġuri, l-akkużat qal li sab ir-raġel mejjet fis-salott tiegħu wara li kellhom x'jaqsmu flimkien u f'paniku ddeċieda li jiddisponi mill-katavru. Minn hemm huwa kera karozza u beda jxerred il-katavru f'postijiet differenti.